# Mateu Ciurana i Xirgo

Mateu Ciurana i Xirgo (Caldes de Malavella, 21 d'agost de 1959) és un periodista de ràdio, escriptor, cineasta, i gestor cultural. Va residir un temps a Fornells de la Selva, i ara ha tornat a Caldes.
El 1982 va debutar a la ràdio amb vint-i-tres anys a Girona a «La Voz de Gerona» del Sindicat Vertical, una emissora soporífera del règim franquista que Joan Albert Argerich va transformar en Radiocadena, una emissora moderna, a la qual va formar tota una generació de presentadors i periodistes. Ciurana hi ha fet de tot, excepte esports: «De Ciurana se’n recorden els programes despertadors i magazins amb un nom propi: el del gall Celdoni, que amb el seu cant va ser l’encarregat durant molt temps de donar el bon dia a l'audiència.»
Va passar a Ràdio 4 a Barcelona, Ràdio Nacional, Ràdio Girona-Cadena Ser, OnaGirona, la filial gironina d'Ona Catalana. Va crear la productora Veinàlia Produccions que participa en la gestió d'emissores de proximitat com QuartFM, CaldesFM i que fa magazins radiofònics com a locutor per a Ràdio Cassà.
Com a escriptor va debutar amb La Copa de Caldes el 2019. El 2022 ha sortit la novel·la Ava al Paradís, «una barreja de veritat i de ficció» sobre l'estada de l'actriu nord-americana Eva Gardner a la Costa Brava. Els seus curtmetratges es distingeixen pel fet que hi participen artistes de primera fila, com ara Gerard Quintana, Xavier Sardà o encara Teresa Gimpera i molts altres.
És director del Centre Cívic i Cultural La Sitja a Fornells de la Selva des de gener de 2010.

## Obres
#### Prosa

* La Copa de Caldes (2019), novel·la
* Bernadeta, història de passió i mort (2021), novel·la com a seqüela, inspirada en el seu curt de 2015, Bernadeta.
* Caldes Desapareguda (2021), juntament amb Marc Martínez
* Ava al Paradís (2022), novel·la, mig fictícia mig històrica, sobre el sojorn a Tossa de Mar de l'actriu nord-americana Ava Gardner (1922-1990) que s'hi va enamoriscar de l'actor i torero Màrius Cabré i Esteve (1916-1990).

#### Curtmetratges

* Llàtzer (2013)
* Diògenes, el gos (2014)
* Bernadeta (2015), amb Casandra Lungu i Xavier Sardà que va tenir una seqüela en forma de novel·la el 2021.
* La senyora de la 212 (2016)
* La Roda (2017), presentat al festival Cinemistica de 2018
* En Venda (2018)
* Els homes també canvien bolquers (2018), premi Miquel Porter i Moix al festival Correcurts
* Juan Palomo (2020)
Així com documentals de llargmetratge i Memòries de l'aigua (2021), i la sèrie Memòria Viva als pobles de Fornells, Bordils, Campllong i Riudellots. Codirector, amb Mireia Lluch Bramon del documental Malavelles Meravelles (2023).

## Referències

* ↑ Ribas i Mora, Maria Carme «Personatges de la ràdio que han fet i faran història». Diari de Girona, pàg. 22 febrer 2015. «Després hem tingut els de casa. El gironí Jaume Ministral, que va escriure guions per ràdio, el gran Mateu Ciurana, ara dedicat al cinema, en Joan Albert Argerich[…]»
* ↑ Puní, Joan «Mateu Ciurana guanya el Premi Bommatí de periodisme». El Punt Avui, 17-11-2023.
* 1 2 Barrera, Montse «El centre cívic La Sitja de Fornells obre les portes després de quatre anys d'obres». El Punt, 10-01-2010, pàg. 4.
* 1 2 3 4 Grau, Jordi «Ava Gardner, Sinatra i el torero». El Punt Avui (edició Girona), 21-05-2023, pàg. 11.
* ↑ Grau, Jordi «Joan Albert Argerich, la ràdio al servei dels ciutadans». VilaWeb, 07-04-2002.
* ↑ Guardiola, Josep; Plazas, Josep «Si la ràdio és veu, aquestes són les veus de la nostra ràdio» (pdf). Revista de Girona, setembre-octubre 2024, pàg. 80.
* ↑ «Festa d’inauguració d’Ona Catalana». Espacio Sonante, 30-09-2023. [Consulta: 14 febrer 2025].
* ↑ «Entrevista al nou director de l'emissora municipal». El Celrè, tardor 2007, pàg. 2021.
* 1 2 Torrent, Albert «Caldencs d'interès: Mateu Ciurana i Xirgo» (pdf). Aquæ, 11-2013, pàg. 22-23.
* ↑ Corini, Carles; Planas, Pau. Guia de la Comunicació de les comarques gironines. Girona: Col·legi de Periodistes de Catalunya, p. 61.
* ↑ Busquets i Ros, Gemma «Més que discos dedicats». El Punt Avui, 27-09-2021, pàg. 14.
* ↑ Castillón, Xavier «Mateu Ciurana porta el curt ‘Bernadeta’ a la novel·la». El Punt Avui (edició Girona), 04-01-2022, pàg. 25.
* 1 2 Castillón, Xavier. «Mateu Ciurana porta el curt ‘Bernadeta' a la novel·la - 04 gen 2022». [Consulta: 14 febrer 2025].
* ↑ Ciurana, Mateu. Ava al paradís. El Papiol: Efadós, 2022, p. 128 (Fil de la Història). ISBN 978-84-19239-91-4.
* ↑ «Mateu Ciurana estrena diumenge a Caldes "Diògenes, el gos"». Ajuntament de Caldes, 24-10-2014.
* ↑ J.C.L «Mateu Ciurana rodarà un curt amb Xavier Sardà». El Punt Avui (Girona), 27-04-2015, pàg. 38.
* ↑ Camps i Linnell, Jordi «Teresa Gimpera és ‘La senyora de la 212' en el nou curt de Mateu Ciurana». El Punt Avui (edició Girona), pàg. 23.
* ↑ «Mateu Ciurana i Mariona Ginés roden «La roda» a Sant Andreu Salou». Diari de Girona, 12-09-2017.
* ↑ «La Roda | La Rueda | The Weel» (en català, castellà, anglès). Cinemistica, 2018. [Consulta: 5 setembre 2019].
* ↑ J.C.L «Ciurana estrena ‘En venda’». El Punt Avui (Girona), 24-11-2018, pàg. 46.
* ↑ Camps i Linnell, Jordi «David Ruiz s'endú el festival Correcurts més concorregut». El Punt Avui (Girona), 06-02-2018, pàg. 30.
* ↑ «Notícies de la Federació». Butlletí de la Federació Catalana de Cineclubs, 09-02-2018. Arxivat de l'original el 2019-09-05 [Consulta: 5 setembre 2019].
* ↑ «Estrena del documental: Malavelles meravelles». Ajuntament de Caldes de Malavella, 15-05-2023. [Consulta: 14 febrer 2025].

## Bibliografia

* Costa-Pau, Aniol «El castellà és majoritari entre els joves realitzadors de curts». Ara, 09-03-2017.